《何蒙圣挽词二首 其一》
宋代·程俱

倦游初返北山农，一面忘年得此翁。易学知公无复过，诗穷如我敢言工。

安知接迹金兰直，便作回头梦幻空。本自无生今岂灭，不因吾道有西东。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。